Délimiter les contenus d’enseignement /apprentissage du FLS (français langue de spécialité) en formation d’esthéticien(ne)
Authors: Παπανικολάου-Γρίβα Παρασκευή 
Published: September 2021

ΟΡΙΟΘΕΤΗΣΗ ΤΩΝ ΠΕΡΙΕΧΟΜΕΝΩΝ ΔΙΔΑΣΚΑΛΙΑΣ/ΕΚΜΑΘΗΣΗΣ ΤΗΣ ΓΑΛΛΙΚΗΣ ΓΛΩΣΣΑΣ ΕΙΔΙΚΟΤΗΤΑΣ (FRANÇAIS LANGUE DE SPECIALITE) ΣΤΗΝ ΕΚΠΑΙΔΕΥΣΗ ΤΩΝ ΑΙΣΘΗΤΙΚΩΝΟ σκοπός της παρούσας διδακτορικής διατριβής επικεντρώνεται στις προτάσεις που αφορούν την οριοθέτηση των περιεχομένων διδασκαλίας/εκμάθησης της γλώσσας ειδικότητας αποκλειστικά για το ειδικό κοινό των αισθητικών. Η παρούσα προσπάθεια συνιστά μία συνθετική διαδικασία που αξιοποιεί τρία είδη δεδομένων. Πρώτον, επιχειρείται η διασύνδεση του κόσμου της εργασίας (εταιρείες )με την επαγγελματική εκπαίδευση στη Γαλλία. Αυτός ο θεσμός διαθέτει εργαλεία( πλαίσια αναφοράς )που προβάλλουν την (τις) τελική (ες) ικανότητα (ες) του κάθε επαγγέλματος. Επομένως ο δημιουργός των εξειδικευμένων περιεχομένων για την αισθητική θα πρέπει να στηριχθεί στο πλαίσιο αναφοράς ( στα πλαίσια αναφοράς) προς όφελος της οριοθέτησης που έχει προγραμματίσει. Δεύτερον, ως εκπαιδευτικός οφείλει να επιστρατεύσει τη διδακτική του εμπειρία πάνω στη γλώσσα ειδικότητας. Για αυτόν το λόγο, μία σύντομη ιστορική αναδρομή που αφορά την εξέλιξη της γλώσσας ειδικότητας μας διευκολύνει την πρόσβαση στα βασικά χαρακτηριστικά του διδακτικού αντικειμένου εμπλουτίζοντας τη γόνιμη σκέψη σχετικά με τα μαθήματα της δεύτερης ξένης γλώσσας για αισθητικούς. Τρίτον, για να εντάξουμε τα πλέον ουσιώδη αποτελέσματα αυτής της διαδικασίας στην πραγματική τους διάσταση, ανατρέχουμε στα δεδομένα του πεδίου έρευνας με βάση τις πληροφορίες που έχουν συλλεχθεί από μία ποιοτική έρευνα ημι- δομημένων συνεντεύξεων. Τα αποτελέσματα της έρευνας επιβεβαιώνουν τις υποθέσεις σχετικά με τον πρωταρχικό ρόλο της λεξιλογικής ικανότητας, της πολυγλωσσικής ικανότητας και της σπουδαιότητας του αισθητικού γαλλικού στερεοτύπου. Όμοια, οι πηγές, τα αυθεντικά κείμενα του επαγγέλματος και οι επιστήμες αναφοράς της αισθητικής αναδεικνύονται σημαντικές στην οριοθέτηση του εξειδικευμένου μαθησιακού περιεχομένου για την εργασία της αισθητικού. Επίσης, η πολυπλοκότητα στο χώρο εργασίας της αισθητικής απαιτεί υπεύθυνη αντιμετώπιση ενώ η υπόθεση που αφορά στην γραμματική ικανότητα και τις επικοινωνιακές γλωσσικές ικανότητες (πραγματολογικές και εγκάρσιες) επιβεβαιώνεται εν μέρει διότι εξαρτάται από το επίπεδο των εκπαιδευομένων, την επαγγελματική ιεραρχία και τον περιφερειακό ρόλο του τομέα της ομορφιάς. Οι διδακτικές προτάσεις υποβοηθούμενες από την εξοικείωση του εκπαιδευτικού με το αντικείμενο του, αποσκοπούν στην οριοθέτηση του περιεχομένου διδασκαλίας/ εκμάθησης ελκυστικού για τους εμπλεκομένους στην αγορά εργασίας του χώρου της ομορφιάς. Ειδικά, οι προτάσεις αυτές τείνουν να αναπτύξουν τις απαραίτητες ικανότητες για τα εξειδικευμένα γαλλικά της αισθητικής και να εκμεταλλεύονται κάθε παράμετρο πρόσφορη για ενδιαφέρουσες επιλογές κατάλληλες, να ανταποκριθούν στις ανάγκες του ειδικού κοινού των αισθητικών, επιτυγχάνοντας έτσι τον αντικειμενικό στόχο αυτής της μελέτης.Λέξεις – Κλειδιά : Γλώσσα ειδικότητας( ορολογία )- γλωσσικές ικανότητες, οριοθέτηση των περιεχομένων διδασκαλίας/εκμάθησης, επαγγελματική εκπαίδευση, αισθητικός, πλαίσιο αναφοράς, εταιρεία.